Tolong jelaskan mengenai Sejarah dari Sekolah Menengah Kebangsaan Tunku Abdul Rahman, Sarawak dalam bahasa melayu

Sekolah Menengah Kerajaaan Tunku Abdul Rahman Kuching merupakan sekolah tertua di Sarawak.  Sebelum sekolah ini ditukar sepenuhnya kepada Sekolah Menengah Kerajaan, sekolah ini hanya sekadar Sekolah Menengah Rakyat Tunku Abdul Rahman.

Sekolah ini diisytiharkan pembukaannya pada 31 Januari 1960. Majlis perasmian telah disempurnakan oleh YB Datu Bandar Abang Haji Mustapha bin Abang Moasili. Pada 16 September 1963, maka terbinalah sebuah bangunan sekolah yang mempunyai 12 bilik darjah, sebuah Bilik Pengetua dan sebuah bilik guru. Pada tahun 19 Disember 1966, sebuah makmal sains telah didirikan. Mantan YTM Perdana Menteri Malaysia yang pertama iaitu YTM Tunku Abdul Rahman Putra Al-Haj telah mendermakan RM 50 ribu bagi mendirikan sekolah dan RM 20 ribu bagi mendirikan makmal sains.

Pada 10 Ogos 1966, sebuah padang permainan dan dua buah bangsal basikal terbina dengan kerjasama pihak pengelola sekolah dan pihak Tentera Malaysia. Padang permainan tersebut diberi nama Padang Permainan Jeneral Tunku Osman Jewa sempena mengenang jasa pihak tentera.

Seterusnya, Lembaga Pengurusan Sekolah telah menjemput Allahyarham Tan Sri P. Ramlee dan Allahyarhamah Saloma serta rombongan untuk mengadakan pertunjukan amal di perkarangan sekolah bagi mengisi tabung sekolah. Sebagai mengenang jasa beliau, sebuah bilik darjah (kini menjadi sebahagian daripada bilik guru) telah diberi nama bilik P. Ramlee.

Kemunculan kembali Puan Rakayah binti Hj Madon sebagai pengetua pada 1 Februari 2003 (menjadi pengetua pada 16/12/1997) telah mengubah persepsi masyarakat terhadap murid-murid di SMK Tunku Abdul Rahman. SMK Tunku Abdul Rahman kemudiannya berwajah baharu menjelang tahun 2003. Pembinaan bangunan sekolah yang baharu ini merangkumi 4 blok, 4 tingkat dan mempunyai 36 bilik darjah serta dilengkapi beberapa bilik lain seperti bilik guru, bilik mesyuarat, bilik perkembangan staf, dan sebagainya.